rejauldu/bengali-wikipedia huggingface dataset:
আস-সুন্নাহ ফাউন্ডেশন হলো বাংলাদেশ-ভিত্তিক একটি অরাজনৈতিক এবং অলাভজনক ধর্মীয় দাতব্য সংস্থা। এটি শিক্ষা, দাওয়াত, প্রশিক্ষণ এবং মানবকল্যাণসহ নানা বিষয়ে সেবামূলক কার্যক্রম পরিচালনা করে থাকে। ২০১৭ সালে বাংলাদেশী ইসলামি পণ্ডিত শায়খ আহমাদুল্লাহ এটি প্রতিষ্ঠা করেন এবং শুরু থেকেই তিনি চেয়ারম্যান হিসেবে এটি পরিচালনা করছেন। এই সংস্থার অধীনে আস-সুন্নাহ স্কিল ডেভলপমেন্ট ইনস্টিটিউট ও মাদরাসাতুস-সুন্নাহ নামক মাদ্রাসা কার্যক্রম চালু করা হয়েছে।  এছাড়াও সংস্থাটি বন্যার্তদের মধ্যে জরুরী ত্রাণ বিতরণ, শীতার্তদের মধ্যে বস্ত্র বিতরণ, ক্ষুধার্তদের মধ্যে অন্ন বিতরণ ও দেশব্যাপী বৃক্ষরোপণ কর্মসূচিসহ নানা সেবামুখী কার্যক্রম পরিচালনা করে থাকে।    ইতিহাস  আহমাদুল্লাহ সংগঠনটি ২০১৭ সালে প্রতিষ্ঠা করলেও ২০১৮ সালে সৌদি আরবের পশ্চিম দাম্মাম ইসলামি দাওয়াহ কেন্দ্র থেকে অব্যাহতি নিয়ে দেশে ফিরে এসে আস-সুন্নাহ ফাউন্ডেশনের কার্যক্রম পুরোদমে শুরু করেন। এবং অত্র বছরের শেষের দিকে ফেসবুকে পাতা খুলে কার্যক্রমের প্রচার করতে থাকেন।   কার্যক্রম    দাতব্য কার্যক্রম  ২০২০ সালের করোনা প্রাদুর্ভাবের সময় সংগঠনটি দাতব্য কার্যক্রম প্রশংসিত হয়। ২০২২ সালে সিলেট ও সুনামগঞ্জ অঞ্চলে প্রবল বন্যা দেখা দিলে সংগঠনটি সেখানে ত্রাণ কার্যক্রম পরিচালনা করে। এছাড়াও চট্টগ্রামে চট্টগ্রামে বন্যার্তদের পুনর্বাসন কার্যক্রমে সহায়তা করে। ২০২৩ তুরস্ক–সিরিয়া ভূমিকম্পের সময়ে তুরস্কে শীতবস্ত্র পাঠায় সংস্থাটি। এটি বাংলাদেশের অভ্যন্তরে নানাস্থানে শীতবস্ত্র বিতরণ কর্মসূচি পালন করে। সংস্থাটি সারাদেশে বৃক্ষরোপণ কর্মসূচির মাধ্যমে লক্ষাধিক গাছ লাগিয়েছে। এছাড়াও সংস্থাটি নগদ অর্থ বা কাজ করার যন্ত্র কিনে দিয়ে কর্মসংস্থানের ব্যবস্থা, এবং সারাদেশে কুরবানির মাংস বিতরণ করে থাকে। আগস্ট ২০২৪-এর বন্যায় আস-সুন্নাহ ফাউন্ডেশন বন্যার্তদের ত্রাণ বিতরণ ও বন্যা পরবর্তী পুনর্বাসনের জন্য অত্র বছর সর্বমোট ১০০ কোটি টাকার সহায়তা প্রদানের লক্ষ্য নির্ধারণ করে।   দাওয়াহ ও শিক্ষা কার্যক্রম  এছাড়া সংস্থাটি একটি দাওয়াহ প্রশিক্ষণ পরিচালনা করে থাকে, আলেমদের জ্ঞান ও দক্ষতা বৃদ্ধিতে প্রশিক্ষণ কর্মসূচি রয়েছে। আস সুন্নাহ পাবলিকেশন থেকে শায়খ আহমাদুল্লাহ নিজে চারটি বই পাবলিক হয়েছে। সংস্থাটি ২০২১ সালে নবীন উদ্যোক্তাদের উৎসাহ দেওয়ার জন্য "আস-সুন্নাহ ফাউন্ডেশনের সম্মাননা" নামক এক অনুষ্ঠানের আয়োজন করে এবং ৫০ জন উদ্যোক্তাকে পুরষ্কিত করা হয়।   পুরস্কার ও সম্মাননা   ২০২৪ সালের আগস্টের বন্যা পরবর্তী উত্তরাঞ্চলের ক্ষতিগ্রস্তদের পুনর্বাসনে অগ্রণী ভূমিকা রাখায় ২৮ ডিসেম্বর (শনিবার) ঢাকা বিশ্ববিদ্যালয়ের টিএসসি মিলনায়তনে তরুণদের পরিবেশবাদী সংগঠন মিশন গ্রিন বাংলাদেশ ও জেসিআই ঢাকা মেট্রো আয়োজিত এনভায়রনমেন্ট ইনোভেশন সামিট এন্ড এওয়ার্ড ক্লাইমেট ইম্প্যাক্ট প্রজেক্ট অব দ্য ইয়ার এওয়ার্ড পায় আস সুন্নাহ ফাউন্ডেশন।   তথ্যসূত্র    বহিঃসংযোগ    অফিশিয়াল ওয়েবসাইট      লিংকডিনে আস-সুন্নাহ ফাউন্ডেশন  বিষয়শ্রেণী:বাংলাদেশ ভিত্তিক অলাভজনক সংগঠন বিষয়শ্রেণী:বাংলাদেশ ভিত্তিক ইসলামি সংগঠন বিষয়শ্রেণী:২০১৭-এ প্রতিষ্ঠিত সংগঠন বিষয়শ্রেণী:২০১৭-এ বাংলাদেশে প্রতিষ্ঠিত
কালিরবাজার বাংলাদেশের কুমিল্লা জেলার অন্তর্গত কুমিল্লা আদর্শ সদর উপজেলার একটি ইউনিয়ন।   ২৫ থেকে ৩০ বর্গ কিলোমিটার হতে পারে।    জনসংখ্যা    ইতিহাস    অবস্থান ও সীমানা  কুমিল্লা আদর্শ সদর উপজেলার সর্ব-পশ্চিমে কালিরবাজার ইউনিয়নের অবস্থান। এ ইউনিয়নের পূর্বে কুমিল্লা সেনানিবাস ও কুমিল্লা সদর দক্ষিণ উপজেলার বিজয়পুর ইউনিয়ন, দক্ষিণে বরুড়া উপজেলার ভবানীপুর ইউনিয়ন, দক্ষিণ-পূর্বে বরুড়া উপজেলার আগানগর ইউনিয়ন, পশ্চিমে চান্দিনা উপজেলার বরকইট ইউনিয়ন, উত্তর-পশ্চিমে বুড়িচং উপজেলার মোকাম ইউনিয়ন এবং উত্তর-পূর্বে বুড়িচং উপজেলার ময়নামতি ইউনিয়ন অবস্থিত।   প্রশাসনিক কাঠামো  কালিরবাজার ইউনিয়ন কুমিল্লা আদর্শ সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা কোতোয়ালী থানার আওতাধীন। এটি জাতীয় সংসদের ২৫৪নং নির্বাচনী এলাকা কুমিল্লা-৬ এর অংশ।   শিক্ষা ব্যবস্থা    শিক্ষা প্রতিষ্ঠান    যোগাযোগ ব্যবস্থা    খাল ও নদী    হাট-বাজার   কালির বাজার   ধনুয়াখলা বাজার   কমলাপুর বাজার   পাহাড়তলী (হাতিগাড়া)   দর্শনীয় স্থান    জনপ্রতিনিধি    আরও দেখুন   কুমিল্লা আদর্শ সদর উপজেলা  কোতোয়ালী থানা, কুমিল্লা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:কুমিল্লা আদর্শ সদর উপজেলার ইউনিয়ন
জাতীয় মহাসড়ক ১১৪ বা কুমিল্লা–ব্রাহ্মণবাড়িয়া বাইপাস রোড বাংলাদেশ জাতীয় মহাসড়ক যা কুমিল্লাকে পরোক্ষভাবে ব্রাহ্মণবাড়িয়ার সাথে যুক্ত করেছে। সড়কটির মোট দৈর্ঘ্য ।  কুমিল্লা শহরের ফৌজদারী চত্বর থেকে সড়কটি শুরু হয়েছে। কুমিল্লা শহরাংশে সড়কটি কোর্ট রোড ও মাজার রোড নামে পরিচিত। সড়কটির  কুমিল্লা সড়ক ও জনপথ বিভাগের অধীনে রয়েছে।  সড়কটি ব্রাহ্মণবাড়িয়া জেলার কসবা উপজেলার সৈয়দাবাদ মোড়ে জাতীয় মহাসড়ক ১০২-এর সাথে মিলিত হয়েছে। সড়কটির  ব্রাহ্মণবাড়িয়া সড়ক ও জনপথ বিভাগের অধীনে রয়েছে।  এই সড়কে মোট ৯টি সেতু ও ৩৩টি কালভার্ট রয়েছে। সবচেয়ে বড় সেতুটি কুমিল্লা শহরে গোমতী নদীর উপরে নির্মিত হয়েছে যা ‘চাঁদপুর গোমতী সেতু’ নামে পরিচিত। এই সেতুটির দৈর্ঘ্য ।   তথ্যসূত্র    বহিঃসংযোগ    চাঁদপুর গোমতী সেতু  বিষয়শ্রেণী:কুমিল্লার পরিবহন বিষয়শ্রেণী:বাংলাদেশের জাতীয় মহাসড়ক বিষয়শ্রেণী:কসবা উপজেলা
ড্রাক ইয়েদজার ( ডিওয়াই ) ভুটানের একটি বেসরকারী সংবাদপত্র। এটা জংখা -ইংরেজি সাপ্তাহিক (শনিবার) পত্রিকা। এটি প্রতিষ্ঠা করেছিলেন সোনম রিঞ্চেন।  ভুটান যখন তার বেসরকারী মিডিয়া সেক্টর বিকাশ শুরু করেছে, ড্রাক ইয়েদজার  তখনই চালু করা হয়েছে।  সাপ্তাহিক ড্রাক ইয়েদজার দেশের অষ্টম পত্রিকা ১৯ ফেব্রুয়ারি ২০১১-এ চালু হয়েছিল। এই কাগজটিতে জাতীয় এবং স্থানীয় সংবাদ, বিনোদন, রীতিনীতি এবং ধর্ম, খেলাধুলা এবং জংখার সংবাদকে অন্তর্ভুক্ত করা হয়েছে। ড্রাক ইয়েদজারের ছয় জন সাংবাদিক রয়েছে, তারা সবাই ভুটান মিডিয়া ফাউন্ডেশন (বিএমএফ) দ্বারা প্রশিক্ষিত। এতে ষোলটি পৃষ্ঠা রয়েছে এবং প্রতি শনিবার প্রকাশিত হয়।   প্রচলন  ড্রাক ইয়েদজারের  মোট ২০০০ অনুলিপি প্রচার রয়েছে এবং কেবল থিম্পুতে ৫৪৫টি অনুলিপি প্রচারিত হয়।    কর্মিবৃন্দ  ড্রাক ইয়েদজারের  ছয়জন প্রশিক্ষিত সাংবাদিক আছে যারা দেশের অভিজ্ঞ সাংবাদিক। ভুটানের রয়্যাল সরকারের অর্থায়নে তাদেরকে ভুটান মিডিয়া ইনস্টিটিউট দ্বারা স্বল্প সময়ের প্রশিক্ষণও দেওয়া হয়েছিল।   তথ্যসূত্র    বহিঃসংযোগ    জংখা উন্নয়ন কমিশন  বিষয়শ্রেণী:ভুটানের সংবাদপত্র
জ্যঁ-নিকোলাউস ট্রেটার (১৯৪৬ - ৯ ডিসেম্বর, ২০২২) ছিলেন একজন মার্কিন কর্মী এবং এলজিবিটি আর্কাইভিস্ট যিনি মিনেসোটা বিশ্ববিদ্যালয় কর্তৃক সংগঠিত গে, লেসবিয়ান, উভকামী এবং ট্রান্সজেন্ডার স্টাডিজের ওপর জিন-নিকোলাস ট্রেটার সংগ্রহ তৈরি করেছিলেন।  ট্রেটার ছিলেন কেএফএআই রেডিও অনুষ্ঠান নাইট রিভার্সের উপস্থাপক এবং মিনেসোটা গে ও লেসবিয়ান অলিম্পিক কমিটির সহ-সভাপতি। তিনি ১৯৭২ সালে স্টোনওয়াল দাঙ্গার প্রথম টুইন সিটি স্মরণসভার সহ-আয়োজন করেছিলেন। থাম্ব|জ্যঁ-নিকোলাউস ট্রেটার সংগ্রহের আয়োজনকারী কর্মীরা   প্রাথমিক জীবন, শিক্ষা এবং সামরিক সেবা  ট্রেটার মিনেসোটার লিটল ফলসে বড় হয়ে ওঠেন এবং প্রাথমিকভাবে ভাষাতত্ত্ব অধ্যয়ন করেন। তাঁর পরিবার ১৮৪৮ সালে মরিসন কাউন্টিতে এসেছিল।  স্নাতক শেষ করার পর, ট্রেটার ভিয়েতনাম যুদ্ধে মার্কিন নৌবাহিনীতে কাজ করেন। ১৯৭৩ সাল থেকে, তিনি মিনেসোটা বিশ্ববিদ্যালয়ে সাংস্কৃতিক নৃবিজ্ঞান অধ্যয়ন করেন, যদিও অধ্যাপকদের বাধার কারণে তিনি লেসবিয়ান এবং সমকামী নৃতত্ত্বের ওপর পড়াশোনা করতে পারেননি। ট্রেটার ১৯৭৬ সালে বিশ্ববিদ্যালয় ছেড়ে দেন।   কর্মজীবন এবং সক্রিয়তা  বিশ্ববিদ্যালয় ছেড়ে দেওয়ার পর, ট্রেটার রামসে কাউন্টিতে প্রতিবন্ধী ব্যক্তিদের জন্য একটি বাড়িতে কাজ করতেন, একই সাথে তিনি সমকামী পুরুষ এবং সমকামী নারীদের ইতিহাসের ওপর ব্যক্তিগত গবেষণাও করতেন।  তিনি কেএফএআই রেডিওতে উপস্থাপিত গে এবং লেসবিয়ান ধ্রুপদী রেডিও অনুষ্ঠান নাইট রিভার্সের প্রযোজক এবং উপস্থাপক হিসেবে ষোল বছর কাটিয়েছেন।  ১৯৭২ সালে, ট্রেটার এবং তাঁর বন্ধুরা স্টোনওয়াল দাঙ্গার প্রথম টুইন সিটি স্মরণসভার আয়োজন করেছিলেন। প্রায় একই সময়ে, তিনি এলজিবিটি বিষয়ভিত্তিক জিনিসপত্র সংগ্রহ শুরু করেন।  ১৯৮২ সালে, ট্রেটার মিনেসোটা গে এবং লেসবিয়ান অলিম্পিক কমিটির সহ-সভাপতি হন। এই কমিটি গেমসে তৃতীয় বৃহত্তম প্রতিনিধিদল পাঠায় এবং ট্রেটার টুইন সিটির মধ্য দিয়ে মশাল দৌড়ের ব্যবস্থা করেন।  ১৯৮৩ সালে ট্রেটার সেন্ট পলস ল্যান্ডমার্ক সেন্টারে একটি সমকামী ইতিহাস প্রদর্শনীর আয়োজন করেন। ট্রেটার মিনিয়াপলিসে এলজিবিটিকিউ+ সম্প্রদায়কে দৃশ্যমান করার বিকাশে সহায়তা করেছিলেন। তাঁর কার্যাবলীর মধ্যে রয়েছে টুইন সিটিস প্রাইড প্রতিষ্ঠা করা, মিনেসোটা কমিটি ফর গে রাইটস-এর সহ-প্রতিষ্ঠা করা এবং টুইন সিটি জুড়ে নোবেল রোমান এবং অন্যান্য গে বারের ব্যবস্থাপক হিসেবে দায়িত্ব পালন করা।  কয়েক দশক ধরে ট্রেটারের এলজিবিটি সংগ্রহ বৃদ্ধি পেয়েছে। তিনি ২০০০ সালে মিনেসোটার অ্যান্ডারসেন লাইব্রেরিতে এটি দান করে দেন। ২০১১ সালে অবসর গ্রহণের আগে পর্যন্ত তিনি সংগ্রহশালায় একজন আর্কাইভিস্ট হিসেবে কাজ করেছিলেন। অবসর গ্রহণের পর তিনি একটি উপদেষ্টা বোর্ডে দায়িত্ব পালন করেন এবং এলজিবিটি ইতিহাসের ওপর দৃষ্টি নিবদ্ধ করা শিক্ষাবিদদের সমর্থন করেন। থাম্ব|200x200পিক্সেল| এলমার এল. অ্যান্ডারসেন লাইব্রেরিতে স্মারক অনুষ্ঠানে প্রদর্শনী ট্রেটার ১৯৭০-এর দশকের গোড়ার দিকে নৌবাহিনী ছাড়ার পর তাঁর যৌন অভিমুখিতা সম্পর্কে প্রকাশ্যে আসেন।  তিনি ২০২২ সালের ৯ই ডিসেম্বর, তারিখে ৭৬ বছর বয়সে মিনেসোটার সেন্ট পলে মারা যান।   তথ্যসূত্র    বহিঃসংযোগ    গে, লেসবিয়ান, উভকামী এবং ট্রান্সজেন্ডার স্টাডিজে জ্যঁ-নিকোলাউস ট্রেটার সংগ্রহ, ডিজিটাল ট্রান্সজেন্ডার আর্কাইভ ।  ট্রেটার (জ্যঁ-নিকোলাউস) নাইট রিভার্স অডিওক্যাসেট সংগ্রহ, ক্যালিফোর্নিয়ার অনলাইন আর্কাইভ  বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:ভিয়েতনাম যুদ্ধে মার্কিন যুক্তরাষ্ট্রের নৌবাহিনীর কর্মী বিষয়শ্রেণী:মিনেসোটা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন সক্রিয়কর্মী বিষয়শ্রেণী:২০২২-এ মৃত্যু বিষয়শ্রেণী:১৯৪৬-এ জন্ম
ইউটিসি−০৮:৩০ হল একটি সময় অঞ্চল, যা ইউটিসি থেকে ৮ ঘণ্টা ৩০ মিনিট পিছিয়ে। ইউটিসি−০৮:৩০ ইউটিসি থেকে −০৮:৩০ মিনিট পিছনে থাকা সময় অফসেটের জন্য সনাক্তকারী সময়।  এই অফসেট ১৯৯৮ সালের এপ্রিল মাসের ২৬ তারিখ পর্যন্ত পিটকেয়ার্ন দ্বীপ অঞ্চলে ব্যবহৃত হয়েছিলো। এপ্রিল ২৭ তারিখে সেখানে এই সময় অঞ্চল পরিবর্তন করে ইউটিসি−০৮-এ পরিবর্তন করা হয়।   তথ্যসূত্র   বিষয়শ্রেণী:ইউটিসি অফসেট
টাঙ্গাইল-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি টাঙ্গাইল জেলায় অবস্থিত জাতীয় সংসদের ১৩২নং আসন।  সীমানা টাঙ্গাইল-৩ আসনটি টাঙ্গাইল জেলার ঘাটাইল উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ শামসুর রহমান খান শাহজাহান বাংলাদেশ আওয়ামী লীগ ১৯৭৯ শওকত আলী ভূঁইয়া বাংলাদেশ জাতীয়তাবাদী দলসীমানা পরিবর্তন ১৯৮৬ শামসুর রহমান খান শাহজাহান বাংলাদেশ আওয়ামী লীগ ১৯৮৮ সাইদুর রহমান খান জাতীয় পার্টি ১৯৯১ লুৎফর রহমান খান আজাদ বাংলাদেশ জাতীয়তাবাদী দল ফেব্রুয়ারি ১৯৯৬ ১৯৯৬ ২০০১ ২০০৮মতিউর রহমান বাংলাদেশ আওয়ামী লীগ ২০১২ উপ-নির্বাচন আমানুর রহমান খান রানা স্বতন্ত্র ২০১৪ আমানুর রহমান খান রানা বাংলাদেশ আওয়ামী লীগ ২০১৮ আতাউর রহমান খান২০২৪আমানুর রহমান খান রানাস্বতন্ত্র   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আমানুর রহমান খান রানা বিনা প্রতিদ্বন্দ্বিতায় নির্বাচিত হন।  সাংসদ মতিউর রহমান ১৩ সেপ্টেম্বর ২০১২ সালে মারা যান। নভেম্বর ২০১২ সালের উপ-নির্বাচনে স্বতন্ত্র প্রার্থী আমানুর রহমান খান রানা নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে টাঙ্গাইল-৩  বিষয়শ্রেণী:টাঙ্গাইল জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
পেরিন ভরুচা চন্দ্র (২ অক্টোবর, ১৯১৮ - ৭ জানুয়ারি, ২০১৫) ছিলেন একজন ভারতীয় লেখিকা, সাম্যবাদী, মুক্তিযোদ্ধা এবং শান্তিকর্মী। তিনি স্নায়ুযুদ্ধের পুরো সময় জুড়ে শান্তি ও শান্তিপূর্ণ সংঘাত সমাধানের ক্ষেত্রে এক অবিচ্ছেদ্য ভূমিকা পালন করেছিলেন।   জীবনক্রম  পেরিন ভরুচা ১৯১৮ সালের ২ অক্টোবর তৎকালীন ব্রিটিশ ভারতের (বর্তমান পাকিস্তানের) বেলুচিস্তানের চমন শহরের জন্মগ্রহণ করেছিলেন।  তার পিতা লে. কর্নেল ফিরোজ বাইরামজি ভরুচা ছিলেন একজন ব্রিটিশ ভারতীয় সেনা চিকিৎসক এবং পরে লাহোরের সার্জন জেনারেল।  বৈজ্ঞানিক সমাজতন্ত্রের বিশ্বাসী ভরুচা বিশ্ব শান্তি পরিষদের (ওয়ার্ল্ড পিস কাউন্সিল) প্রাক্তন চেয়ারম্যান রমেশ চন্দ্রকে বিয়ে করেছিলেন (এবং পরে বিবাহবিচ্ছেদ করেছিলেন)। তার পুত্র ফিরোজ একজন সাংবাদিক এবং পুত্রবধু চণ্ডিতা মুখোপাধ্যায় একজন ডকুমেন্টারি চলচ্চিত্র নির্মাতা ও সক্রিয়কর্মী।   স্বাধীনতা পরবর্তী কাজ  তিনি বরিষ্ঠ সমাজতান্ত্রিক নেতা অজয় ঘোষ, ভারতের দ্বাদশ প্রধানমন্ত্রী ইন্দ্র কুমার গুজরাল, ভারতের প্রাক্তন স্বরাষ্ট্রমন্ত্রী ইন্দ্রজিৎ গুপ্ত এবং ওয়ার্ল্ড পিস কাউন্সিলের সাধারণ সম্পাদক ও সভাপতি রমেশ চন্দ্রের মতো বহু পদপ্রদর্শকের ঘনিষ্ঠ সহযোগী ছিলেন। পেরিন অল ইন্ডিয়া পিস অ্যান্ড সলিডারিটি অর্গানাইজেশনের (এআইপিএসও) নেতৃত্বে ছিলেন এবং নয়াদিল্লির কার্যালয়ের বাইরের বিভিন্ন কাজের সমস্ত বিষয়ে তিনি ছিলেন।   মৃত্যু  তার মৃত্যুতে বিস্তীর্ণ সমাজ এবং বিশ্বজুড়ে বিভিন্ন নেতা ও কমিউনিস্টরা শোক প্রকাশ করেছিলেন।  ৯৯ বছর বয়সে দীর্ঘ অসুস্থতার পরে ২০১৫ সালের জানুয়ারিতে তিনি মারা যান। তার শেষ ইচ্ছা অনুযায়ী তার মরদেহ মুম্বইয়ের গ্রান্ট মেডিকেল কলেজে দান করা হয়েছিল। গ্রান্ট মেডিকেল কলেজে তার বাবা চিকিৎসাবিজ্ঞান নিয়ে অধ্যয়ন করেছিলেন।   তথ্যসূত্র   বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় সাম্যবাদী বিষয়শ্রেণী:ভারতীয় নারী সক্রিয়কর্মী বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০১৫-এ মৃত্যু বিষয়শ্রেণী:১৯১৮-এ জন্ম বিষয়শ্রেণী:২০শ শতাব্দীর ভারতীয় লেখক
গোকুন্ডা ইউনিয়ন বাংলাদেশের রংপুর বিভাগের লালমনিরহাট জেলার লালমনিরহাট সদর উপজেলার অন্তর্গত একটি ইউনিয়ন পরিষদ। এটি ৪৭.৮৬ বর্গ কি.মি (১৮.৪৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৩৮,৯১৩ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।   শিক্ষা প্রতিষ্ঠান  কলেজ তিস্তা ডিগ্রী কলেজ  প্রাথমিক বিদ্যালয় অভয় চরন  সরকারি প্রাথমিক বিদ্যালয় মোস্তফি সরকার প্রাথমিক বিদ্যালয় গোকুন্ডা সরকারি প্রাথমিক বিদ্যালয় গুড়িয়াদহ সরকারী প্রাথমিক বিদ্যালয়  উল্লেখযোগ্য ব্যক্তিত্ব  আবু সাঈদ দুলাল (সাবেক সাংসদ)  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:লালমনিরহাট সদর উপজেলার ইউনিয়ন
জাকির হোসেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ১১-০৪-২০১২   জন্ম ও শিক্ষাজীবন  জাকির হোসেন জন্ম বরিশাল জেলার মুলাদি উপজেলার চর পদ্মা গ্রামে। তার বাবার নাম আক্কেল আলী এবং মায়ের নাম হাসেন বানু। তার স্ত্রীর নাম জাহানারা হোসেন। তাদের দুই ছেলে ও এক মেয়ে।   কর্মজীবন  ইপিআরে চাকরি করতেন জাকির হোসেন। ১৯৭১ সালে কর্মরত ছিলেন চুয়াডাঙ্গা উইংয়ের অধীনে। মুক্তিযুদ্ধ শুরু হলে  মনিরুজ্জামানের (বীর বিক্রম) নেতৃত্বে যুদ্ধে ঝাঁপিয়ে পড়েন। কুষ্টিয়া ও ঝিনাইদহ প্রতিরোধ যুদ্ধে অংশ নেওয়ার পর ভারতে আশ্রয় নেন। পরে ৮ নম্বর সেক্টরের বয়রা সাব-সেক্টরে যুদ্ধ করেন। চৌগাছা, ছুটিপুর হিজলি, বেনাপোলসহ আরও কয়েক স্থানে সাহসিকতার সঙ্গে যুদ্ধ করেন।   মুক্তিযুদ্ধে ভূমিকা  মুক্তিযোদ্ধাদের ক্যাম্পে সিদ্ধান্ত হয় পাকিস্তানিদের ক্যাম্প আক্রমণের। একদিন ৮০ জন মুক্তিযোদ্ধা রাতে রওনা হন সেই ক্যাম্পের উদ্দেশে। শেষ রাতে ক্যাম্প ঘেরাও করে আক্রমণ করে মুক্তিযোদ্ধারা। প্রচণ্ড যুদ্ধ হয় দুই পক্ষে। এতে বেশ কিছু সেনা মারা যায়। মুক্তিযোদ্ধাদের পক্ষেও কয়েকজন শহীদ ও আহত হন। ঘণ্টা খানেক যুদ্ধ করার পর সকাল হয়ে যায়। মু্ক্তিযোদ্ধারা পিছু হটে একটা আমবাগানে আশ্রয় নেয়। রাতে সেই বাগানে পাকিস্তানিদের একজন এল একটা পত্র নিয়ে। সে এসেছে জাকিরে হোসেনর কাছেই। পত্র পাঠিয়েছে পাকিস্তানিদের ওলদাত খান নামের একজন হাবিলদার। যিনি জাকির হোসেনের প্রশিক্ষক ছিলেন। তিনি লিখেছে, “তুমি আমার কাছে প্রশিক্ষণ নিয়েছ, আমি তোমার ওস্তাদ। তুমি আমাদের ওপর আকস্মিক আক্রমণ করে আমাদের কয়েকজন সৈন্য মেরে ফেলেছ। তুমি গাদ্দার। তোমার হিম্মত থাকলে কাল আমাদের সাথে যুদ্ধ করতে এসো।” এই চিঠি পেয়ে মুক্তিযোদ্ধারা বেশ উত্তেজিত হয়ে পড়েন। প্রাথমিক সিদ্ধান্ত ছিল দুই-তিন পর পাকিস্তানিদের ক্যাম্পে আবার আক্রমণ চালানোর। চিঠি পাওয়ার পর সেই সিদ্ধান্ত পরিবর্তন করে পরদিন সকালেই আবার সেখানে আক্রমণ করেন মুক্তিযোদ্ধারা। এ আক্রমণে পাকিস্তানিদের কয়েকজন নিহত হয়। দুজন পাকিস্তানিকে জীবিত আটক করা হয়। তাদের পরে হত্যা করা হয়। যুদ্ধ চলতে থাকে। এরপর তাদের বিমান এসে মুক্তিযোদ্ধাদের ওপর প্রচণ্ড হামলা চালায়। বিমান হামলায় এবং পাকিস্তানিদের পাল্টা আক্রমণে ৩০ জন মুক্তিযোদ্ধা শহীদ হন। কয়েকজন আহত হন।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
পার্সিভাল আলবার্ট পেরিন (; জন্ম: ২৬ মে, ১৮৭৬ - মৃত্যু: ২০ নভেম্বর, ১৯৪৫) স্টোক নিউইংটনে জন্মগ্রহণকারী প্রথম-শ্রেণীর ইংরেজ ক্রিকেটার ছিলেন। ঘরোয়া প্রথম-শ্রেণীর ক্রিকেটে এসেক্সের পক্ষাবলম্বন করেছেন ‌‌'পার্সি' বা 'পিটার' ডাকনামে পরিচিত পার্সি পেরিন। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন। এসেক্সের পক্ষে ১৮৯৬ সাল থেকে ত্রিশ বছরের অধিককাল খেলোয়াড়ী জীবন অতিবাহিত করেন।   প্রথম-শ্রেণীর ক্রিকেট  একসময় আবাসন ব্যবসার সাথে জড়িত ছিলেন। ১৮৯৬ থেকে ১৯২৬ সময়কালের মধ্যে এসেক্সের নিয়মিত খেলোয়াড় ছিলেন। এরপর ১৯২৮ সালে অবসর গ্রহণ করেন। কাউন্টি চ্যাম্পিয়নশীপে এসেক্সের পক্ষে সর্বমোট ৪৯৬টি খেলায় অংশগ্রহণ করেন। এরফলে ইংরেজ ক্রিকেট অঙ্গনে যে-কোন শৌখিন খেলোয়াড়ের সবচেয়ে বেশি খেলায় অংশগ্রহণের রেকর্ড এটি।  দীর্ঘদেহী পেরিন তার সংগৃহীত অধিকাংশ রানই ড্রাইভিংয়ের মাধ্যমে সংগ্রহ করেছেন। একই উচ্চতার অধিকারী চার্লস ম্যাকগাহের সাথে একত্রে অনেকগুলো মৌসুম খেলেন। তারা উভয়েই এসেক্সের যমজ নামে পরিচিতি লাভ করেছেন। তুলনামূলকভাবে ব্যাটসম্যান হিসেবে বেশ ভালো খেলেছেন পেরিন। ১৮ মৌসুমে সহস্রাধিক রান সংগ্রহের পাশাপাশি ইনিংসপ্রতি ৩৬-এর অল্প কমে ২৯,৭০৯ রান করেছেন। সমগ্র খেলোয়াড়ী জীবনে ৬৬ সেঞ্চুরি করেন। জন ল্যাংগ্রিজ ও কেন ম্যাকইউয়ানের পর তৃতীয় সর্বোচ্চ সংখ্যায় সেঞ্চুরি করেও টেস্ট ক্রিকেটে অংশ নেয়ার সৌভাগ্য হয়নি তার।   অর্জনসমূহ  ১৯০৪ সালে এসেক্সের পক্ষে ব্যক্তিগত সর্বোচ্চ ইনিংস খেলেন অপরাজিত ৩৪৩*। চেস্টারফিল্ডে ডার্বিশায়ারের বিপক্ষে তার এই অনন্য সাধারণ ইনিংসটি পরাজয়ের মুখ দেখে। এরফলে পরাজিত দলের পক্ষে সর্বোচ্চ ইনিংস খেলার রেকর্ড গড়েন তিনি। এ ইনিংসে ৬৮টি চারের মার ছিল।  মাঠে তিনি বেশ আলসেমিভাবে সময় কাটাতেন ও ভালোভাবে দৌড়ানোর অভ্যাস ছিল না তার। ইনিংসটির গুরুত্বতার কারণে ১৯০৫ সালে উইজডেন কর্তৃক অন্যতম বর্ষসেরা ক্রিকেটার মনোনীত হন পার্সি পেরিন।  বিনীত প্রকৃতির পেরিন একবার এসেক্স দলকে নেতৃত্ব দিয়েছেন। নিজ বন্ধু ম্যাকগাহে ও জনি ডগলাসের সাথে একযোগে কাজ করেছেন। তাদের সহকারী হিসেবে প্রয়োজনে দল পরিচালনায় অগ্রসর হয়েছেন তিনি।   অবসর  ক্রিকেট খেলা থেকে অবসর গ্রহণের পর পেরিন তার জ্ঞানকে কাজে লাগিয়ে ১৯২৬ এবং ১৯৩০ থেকে ১৯৩৯ সাল পর্যন্ত ইংরেজ দল নির্বাচকমণ্ডলীর সদস্য মনোনীত হন। তন্মধ্যে শেষের বছরে নির্বাচকমণ্ডলীর সভাপতিত্ব করেছিলেন।  হিকলিং ব্রডে নিজ কান্ট্রি হাউজে ২০ নভেম্বর, ১৯৪৫ তারিখে ৬৯ বছর বয়সে তার দেহাবসান ঘটে।   মূল্যায়ন  ডগলাস জারদিনের প্রতি নির্বাচকমণ্ডলীর আস্থার বিষয়ে প্রশ্ন করা হলে প্রত্যুত্তরে জারদিন জানান যে, পার্সি পেরিনকে ড্রেসিংরুম ব্যবহারের কথা বলেন। তবে তিনি বারান্দার শেষপ্রান্তে বসে থাকেন। আমরা অন্য কাউকে ভিতরে প্রবেশ করাতে সক্ষম হইনি।   তথ্যসূত্র    আরও দেখুন  ডগলাস জারদিন  উইজডেন বর্ষসেরা ক্রিকেটার  এসেক্স কাউন্টি ক্রিকেট ক্লাব   বহিঃসংযোগ   বিষয়শ্রেণী:১৮৭৬-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ড ক্রিকেট দল নির্বাচক বিষয়শ্রেণী:ইস্ট অব ইংল্যান্ডের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:এসেক্সের ক্রিকেটার বিষয়শ্রেণী:জেন্টলম্যানের ক্রিকেটার বিষয়শ্রেণী:জেন্টলম্যান অব দ্য সাউথের ক্রিকেটার বিষয়শ্রেণী:জেন্টলম্যান অব ইংল্যান্ডের ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:লন্ডন কাউন্টির ক্রিকেটার বিষয়শ্রেণী:১৮৯০ থেকে ১৯১৮ সময়কালীন ইংরেজ ক্রিকেটার বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার বিষয়শ্রেণী:ওয়েম্বলি পার্কের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
ক্যাপ্টেন মাননীয় ফ্রেডেরিক জর্জ হাওয়ার্ড (৮ জুন ১৮০৫ – ১৮ নভেম্বর ১৮৩৪) ছিলেন একজন ব্রিটিশ রাজনীতিবিদ এবং অভিজাত হাওয়ার্ড পরিবারের সৈনিক।  হাওয়ার্ড ছিলেন কার্লাইলের ষষ্ঠ আর্ল জর্জ হাওয়ার্ড এবং কার্লাইলের কাউন্টেস জর্জিয়ানা হাওয়ার্ড (উত্তর লেডি জর্জিয়ানা ডরোথি ক্যাভেন্ডিশ), ডেভনশায়ারের ৫ম ডিউক এবং তার স্ত্রী ডেভনশায়ারের ডাচেস জর্জিয়ানা ক্যাভেন্ডিশ (উত্তর লেডি জর্জিয়ানা স্পেন্সার) এর জ্যেষ্ঠ কন্যার দ্বিতীয় পুত্র।   কর্মজীবন  হাওয়ার্ড ৯০তম রেজিমেন্ট অফ ফুট- এ একজন ক্যাপ্টেন হিসেবে দায়িত্ব পালন করেছিলেন। তিনি ১৮৩২ সালের যুক্তরাজ্যের সাধারণ নির্বাচনে মরপেথে দাঁড়িয়েছিলেন। তিনি হুইগ হিসেবে নির্বাচনে জয়লাভ করেন এবং মুক্ত বাণিজ্য এবং একচেটিয়া ব্যবসার বিলোপের উপর মনোনিবেশ করেন।   মৃত্যু  ১৮৩৪ সালে কিলকেনির স্টিফেন্স ব্যারাকে অবস্থানকালে, হাওয়ার্ড ব্যাগেনালস্টাউনের কাছে একটি কারিকেলে ভ্রমণ করছিলেন, যখন ঘোড়াটি ধাক্কা দেয়। সে গাড়ি থেকে লাফিয়ে পড়ার চেষ্টা করেছিল, কিন্তু তার মাথায় জোরে আঘাত লাগে এবং দুই দিন পরে মারা যায়।  যদি তিনি আরও তিন দশক বেঁচে থাকতেন, তাহলে তিনি তার বড় ভাই, কার্লাইলের ৭ম আর্ল জর্জ হাওয়ার্ডের স্থলাভিষিক্ত হতেন, যিনি ১৮৬২ সালে অবিবাহিত অবস্থায় মারা যান। তার ছোট ভাই উইলিয়াম জর্জ হাওয়ার্ড, কার্লাইলের ৮ম আর্ল, তার পরিবর্তে উত্তরাধিকারী হন।   তথ্যসূত্র   বিষয়শ্রেণী:মরপেথের যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:হাওয়ার্ড পরিবার (ইংরেজ অভিজাত) বিষয়শ্রেণী:১৮৩৪-এ মৃত্যু বিষয়শ্রেণী:১৮০৫-এ জন্ম
অধ্যাপক ড. হাফিজ জিএ সিদ্দিকী (জন্ম : ১৯৩১ - মৃত্যু: ২২ মে ২০১৮)  একজন বাংলাদেশী শিক্ষাবিদ ছিলেন। তিনি নর্থ সাউথ বিশ্ববিদ্যালয়ের উপাচার্য এবং ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের পরিচালক হিসাবে দায়িত্ব পালন করেন। বাংলাদেশ অর্থনীতি সমিতির আজীবন সদস্য এবং বাংলাদেশ অর্থনীতি সমিতি কর্তৃক প্রতিষ্ঠিত ঢাকা স্কুল অব ইকনোমিকস্ এর প্রতিষ্ঠাতা গভর্নিং কাউন্সিলের সদস্য ছিলেন।    প্রাথমিক ও শিক্ষা জীবন  চতুর্থ শ্রেণি শেষ করার পরে সিদ্দিকী কুরআন পুরোপুরি মুখস্থ করার সিদ্ধান্ত নেন। চার বছর পরে, মুখস্থ করার পরে, তিনি হাফিজ উপাধি অর্জন করেন এবং  নিয়মিত স্কুলে ফিরে যান।   সিদ্দিকী ঢাকা বিশ্ববিদ্যালয় থেকে অর্থনীতিতে স্নাতক এবং স্নাতকোত্তর ডিগ্রি অর্জন করেন।  তিনি পিটসবার্গ গ্র্যাজুয়েট স্কুল অফ পাবলিক অ্যান্ড ইন্টারন্যাশনাল অ্যাফেয়ার্স থেকে এমপিআইএ (মাস্টার অব পাবলিক অ্যান্ড ইন্টারন্যাশনাল অ্যাফেয়ার্স) ডিগ্রি অর্জন করেছেন এবং ইন্ডিয়ানা বিশ্ববিদ্যালয় ব্লুমিংটনের কেলি স্কুল অফ বিজনেস থেকে এমবিএ ডিগ্রি অর্জন করেছেন। তিনি  ম্যানচেস্টার বিশ্ববিদ্যালয়ের ম্যানচেস্টার বিজনেস স্কুল থেকে তার পিএইচ.ডি ডিগ্রি অর্জন করেন।    শিক্ষকতা জীবন  সিদ্দিকী প্রথম কর্মজীবনে ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের শিক্ষকতা করেন, যেখানে তিনি ২০ বছর চাকরি করেছেন। পরে তিনি এ ইনস্টিটিউটের পরিচালক হন।  তিনি মার্কিন যুক্তরাষ্ট্রে চলে যান এবং আট বছরের জন্য ওহাইও স্টেট বিশ্ববিদ্যালয় এবং মিনেসোটা স্টেট বিশ্ববিদ্যালয়ে আন্তর্জাতিক ব্যবসা ও পরিচালনার অধ্যাপক হিসাবে নিযুক্ত হন।   সিদ্দিকী ১৯৯৩ সালে উত্তর দক্ষিণ বিশ্ববিদ্যালয়ে যোগদান করেছিলেন।  তিনি  ১৯৯৮ সালে প্রো-উপাচার্য হিসেবে এবং ২০০৩ সালে উপাচার্য  এ বিশ্ববিদ্যালয়ে দায়িত্ব গ্রহণ করেন।   ২০১০ সালে একটি প্রাথমিক অবসর গ্রহণের পর সিদ্দিকী যোগদান ব্র্যাক বিশ্ববিদ্যালয়ের হিসেবে প্রফেসর ইমেরিটাস ।   ২০০৮ সালে সিদ্দিকী ব্র্যাক ব্যাংকের আমানত পরিচালক হিসাবে কাজ করেন।  ২০০৮ সালের  নভেম্বর সিদ্দিকী বাংলাদেশ ব্যাংকের পরিচালক পদে নিযুক্ত হন। তিনি বিশ্বব্যাংক, এশীয় উন্নয়ন ব্যাংক এবং এশিয়া ও প্রশান্ত মহাসাগরের জন্য জাতিসংঘের অর্থনৈতিক ও সামাজিক কমিশনের পরামর্শক হিসাবে কাজ করেন।    লেখক  সিদ্দিক মোট ১৪ টি বই রচনা করেছেন।    বাংলাদেশের তৈরি পোশাক শিল্প (২০০৪) উল্লেখযোগ্য    মৃত্যু  ড. সিদ্দিকী ২২ মে ২০১৮ সালে বাংলাদেশের  রাজধানী ঢাকার ইউনাইটেড হাসপাতালে  মৃত্যুবরণ। ২৩ মে ঢাকার গুলশান লেকপাড় কবরস্থানে তার জানাজা ও দাফনপর্ব অনুষ্ঠিত হয়।    তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০১৮-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী শিক্ষায়তনিক বিষয়শ্রেণী:নর্থ সাউথ বিশ্ববিদ্যালয়ের শিক্ষক বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:পিটসবার্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:কুরআনের হাফেজ বিষয়শ্রেণী:ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের শিক্ষক বিষয়শ্রেণী:ইমেরিটাস অধ্যাপক বিষয়শ্রেণী:ইন্ডিয়ানা বিশ্ববিদ্যালয় ব্লুমিংটনের প্রাক্তন শিক্ষার্থী বিষয়শ্রেণী:বাংলাপিডিয়ার সম্পাদক
মোহাম্মদ আবুল কালাম আজাদ মজুমদার যিনি আজাদ মজুমদার নামে বেশি পরিচিত, একজন বাংলাদেশী সাংবাদিক। যিনি অন্তর্বর্তীকালীন সরকারের প্রধান উপদেষ্টা ড. মুহাম্মদ ইউনূসের উপ-প্রেস সচিব হিসাবে দায়িত্ব পেয়েছেন। এ ছাড়া ক্রীড়াঙ্গনে যৌক্তিক সংস্কারের লক্ষ্যে যুব ও ক্রীড়া মন্ত্রণালয় গঠিত পাঁচ সদস্যের সার্চ কমিটির অন্যতম সদস্যও তিনি।   প্রাথমিক ও শিক্ষা জীবন  আজাদ মজুমদার ১৯৭৭ সালের ৩১ মার্চ কুমিল্লার চৌদ্দগ্রামে জন্মগ্রহণ করেন। তিনি ঢাকা বিশ্ববিদ্যালয়ের সাংবাদিকতা বিভাগ থেকে ১৯৯৯ সালে অনার্স ও ২০০০ সালে মাস্টার্স ডিগ্রি অর্জন করেন। পড়াশোনা শেষে ক্রীড়া সাংবাদিকতা দিয়ে পেশাজীবন শুরু করেন তিনি।   কর্ম জীবন  আজাদ মজুমদার ২০২৪ সালের ২২ আগস্ট অন্তর্বর্তীকালীন সরকারের প্রধান উপদেষ্টা ড. মুহাম্মদ ইউনূসের উপ-প্রেস সচিব হিসাবে নিয়োগ পান। এর আগে ইংরেজি দৈনিক নিউ এইজের যুগ্ম বার্তা সম্পাদক হিসেবে কর্মরত ছিলেন। এছাড়া বেশ কয়েকটি দেশি ও আন্তর্জাতিক গণমাধ্যমেও কাজ করেছেন তিনি।   প্রকাশনা  ২০২৩ অমর একুশে গ্রন্থ মেলায় প্রকাশিত হয় আজাদ মজুমদারের বই ‘ইনসাইড দ্য প্রেসবক্স’। বইটিতে দুই দশকের বেশি সময়ের সাংবাদিকতা ক্যারিয়ারে নিজের অভিজ্ঞতা তুলে ধরেছেন তিনি।   তথ্যসূত্র   বিষয়শ্রেণী:বাংলাদেশী সাংবাদিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:কুমিল্লা জেলার ব্যক্তি